Ateneu Santfeliuenc

Somnis de llum
2015-05-20 19:30 - 2015-06-30 22:00 (Europe/Paris) | Ateneu Santfeliuenc, Vidal i Ribas, 25, Sant Feliu de Llobregat, Barcelona, 08980, Espanya
Somnis de Llum F8
Exposició de fotografies dels alumnes del Taller de Fotografia de l’Ateneu
Fins el 30 de juny
Vestíbul d’entrada de l’Ateneu

Exposició del taller infantil i juvenil d'art de l'Ateneu
2015-06-12 18:00 - 2015-06-21 14:00 | Sala d’exposicions del Palau Falguera
Horaris: de dimarts a dissabte, de 18 a 20 h i diumenges i festius, d’11 a 14 h.
Entrada lliure

Eva Fernández Group
2015-06-12 21:30 - 23:00 | Sala ContraBaix – Ateneu Santfeliuenc, Vidal i Ribas, 25, Sant Feliu de Llobregat, Barcelona, 08980, Espanya
8 € amics de contrabaix
10 € anticipada / 12 € taquilla
COMPRAR ENTRADES
Eva Fernández és una jove promesa del jazz català que destaca com a saxofonista, clarinetista i cantant. Tot i la seva joventut, i com a membre de la Sant Andreu Jazz Band, dirigida pel poliinstrumentista Joan Chamorro, Eva Fernández acumula una llarga experiència en pocs anys i forma part de la nova fornada de joves i destacades veus femenines. Fins ara, ja ha actuat amb grans figures com Perico Sambeat, Dick Oatts, Ken Peplowski, Ignasi Terraza, Bobby Gordon, Jesse Davis, Terell Stafford, Wycliffe Gordon, Josep M. Farràs, Scott Robinson, Josep Traver, Matthew Simon, Llibert Foruny, Carles Benavent o Jordi Bonell.
Per a aquesta ocasió, Eva Fernández arriba en format quintet, en una proposta que reuneix reconeguts músics de prestigi, com són el jazzman David Pastor, José Luis Guart, Toni Pagès i Miquel Angel Cordero. Batejats amb el nom d’Eva Fernández Group, la formació ofereix un repertori de jazz molt variat, presentant-se davant el públic amb un espectacle fresc i sorprenent.

Concert de fi de curs dels tallers de guitarra, violí i piano de l'Ateneu
2015-06-13 12:00 - 13:00 | Sala d’actes de l’Ateneu, Vidal i Ribas, 25, Sant Feliu de Llobregat, Espanya
Audició de guitarra – Direcció: Lluís Ortega –
Ana Sánchez (punteig): Jingle Bells (James Pierpont)
Roger Camacho (baix): Stand by me (Ben E. King)
Marcel Galán (punteig) i Jaume Sanromà (acords): Himne de l’alegria (Beethoven)
Abril Vilalta (baix), Marina Serrano (punteig) i Jaume Sanromà (punteig): Stand by me (Ben E. King)
Abril Vilalta (punteig): Som (Obrint pas)
Marina Serrano (punteig), Oriol Martí (punteig) i Ana García (acords): Rose Tattoo (Dropkick Murphys)
Mònica Ximena (punteig) i Angel Garriela (acords): Sweet Home Alabama (Lynyrd Skynyrd)
Audició de violí – Direcció: Diana Ognéuskaya –
Sara Lahit Lahhit: Waltz (Sheila M. Nelson) i Apple Tree (Sheila M. Nelson)
Carla Gómez Vilehez: Polka (Sheila M. Nelson), Minuet (J. S. Bach) i La bella i la bèstia (Alan Menken)
Audició de piano – Direcció: M. José de Cos –
Alba Muñoz: Little Serenade (J. Haydn), Minuet en Re M (J. S. Bach) i Warm (S. Duro)
Paula Cruz: Vals lent (Kabalensky) i El Golpe (BSO) (S. Joplin)
Paula Magrinyà: Chihayafuru (K. Yamashita), Gymnopédie n.1 (E. Satie) i Mery Christmas Mr. Lawrence (R. Sakamoto)
Álvaro de Sousa: Let it go (I. Menzel) i Juego de tronos (Ramin Djawadi)

Concert de fi de curs de la Coral Infantil Tic Tac de l'Ateneu
2015-06-17 19:00 - 20:00 | Sala d’actes de l’Ateneu, Vidal i Ribas, 25, Sant Feliu de Llobregat, Barcelona, Espanya

Rock & Roll High School
2015-06-19 20:30 - 23:00 | Els Pagesos, Carrer Pi i Margall, 10, , Sant Feliu de Llobregat, Barcelona, 08980 , Espanya
L’USLA de presenta la 1a Edició de la Rock & Roll High School!
Tot i que és una activitat organitzada de cara al nou curs acadèmic (setembre – desembre) tenim una prèvia de cara a aquest mes de juny: la presentació (el 19 de juny) de l’escola de rock amb la primera sessió dedicada a l’escena musical del Sant Feliu dels anys 80’s i 90’s!

Què recordes que vas sentir en escoltar per primera vegada Born to run? O què va provocar al teu cervell l’escolta continuada del Under my thumb? En quin lloc de la teva discografia essencial es troba el London Calling? Ets un malat del Rock and Roll? Has patit el seu virus i tot i així vols més? Ets el suficientment masoquista per una dosi més? La darrera, potser?
Si has respòs SÍ a les darreres preguntes ets un dels nostres; per això et convidem a participar en la 1a edició de la Rock and Roll High School que tindrà lloc a Sant Feliu entre el 17 de setembre i el 3 de desembre del 2015!
Vuit sessions dedicades a diferents gèneres del rock que han inundat els nostres cervells d’electricitat i excitació. Diferents seguidors de cada gènere ens endinsaran en les entranyes de la cultura rock acompanyats, en algunes ocasions, de persones que l’han viscut en primera persona (músics, periodistes, escriptors, etc.), de dj’s i de bandes que animaran amb música en directe algunes sessions.
L’escena musical local serà en aquesta primera edició l’estrella i així obrirà i tancarà el calendari escolar amb presència de molts dels músics de rock que van donar les primeres passes als salvatges anys 80’s i d’aquells que ara mateix aixequen la bandera del Rock & Roll a casa nostra.
Si ja ho sabem! No pots esperar fins al mes de setembre!
Per això hem preparat una sessió especial per al dia 19 de juny! Si vols ens veiem al bar Els Pagesos (sala resident per aquesta primera edició) a les 20’30h. per presentar aquest curs i començar amb la primera sessió: el rock a Sant Feliu els anys 80’s i 90’s!
No faltis…. It’s only rock and roll but I like it!

Tres poetes i un filòsof a Portbou
2015-06-20 07:30 - 17:00 | Portbou, Portbou, Alt Empordà, Espanya
ELS CAMINS DE L’EXILI: TRES POETES I UN FILÒSOF
Gener de 1939; la caiguda de Barcelona precipita cap a la frontera amb França a centenars de milers de persones. Entre ells, tres poetes: Antonio Machado, Clementina Arderiu i Carles Riba. El destí els fa coincidir en una fugida massiva i penosa.
El final ja el sabeu, el poeta sevillà mor dies després i el seu cos reposa a Colliure com a símbol d’aquest estigma del segle XX: els exilis. El dos poetes catalans aconseguiran evitar els camps del sud de França i iniciaran un itinerari que els portarà de Port Vendres a París, Bierville, Burdeus, Montpelier i, al final, retorn cap a Barcelona.
Un any i mig després, el 25 de setembre de 1940, arriba a Portbou un perseguit Walter Benjamin. El filòsof alemany d’origen jueu era el símbol de l’exili que molts ciutadans iniciaren el dia que Adolf Hitler aconsegueix arribar al poder. Arriba a Paris el 1933, fuig davant l’arribada dels nazis; primer Lourdes, després Marsella, la policia alemanya trepitjant-li l’ombra….i finalment Portbou amb l’anhel de passar a Espanya (quina ironia) per arribar a Portugal i, després, als EUA. Malauradament la policia espanyola el reté amb la voluntat de tornar-lo cap a França l’endemà. La darrera nit a l’hotel Francia de Portbou, una sobre dosi de morfina i fi de la persecució.
Si voleu rememorar tots aquest fets i a la vegada trepitjar un dels llocs emblemàtics de l’exili republicà (el Coll de Belitres) i fer la ruta de Walter Benjamin a Portbou us convidem a que ens acompanyeu el dia 20 de juny a l’excursió que des de la USLA hem dissenyat.
Elements a considerar:
– Sortirem de Sant Feliu a les 7’30h (lloc de trobada serà Pça. de l’Estació) En autocar ens desplaçarem cap Portbou per fer les dues activitats proposades.
– La sortida té un preu que inclou el pagament del viatge d’anada i tornada en autocar.
– Els dinars corren a càrrec de cadascun dels viatgers. La USLA us indicarà alguns restaurants econòmics perquè pugueu triar.
– Cal preinscripció. Passeu per la secretaria de l’Ateneu (a partir del dia 10 de juny) entre les 17 i les 21h i el Xavi Ortega us apuntarà a la graella.

685 Espiritual
2015-06-21 19:00 - 20:30 | Sala d’actes de l’Ateneu, Vidal i Ribas, 25, Sant Feliu de Llobregat, Barcelona, Espanya
Concert del Cor 685 amb la participació dels alumnes del Taller de Cant de l’Ateneu

En tu fiesta me colé
2015-06-27 18:00 - 20:00 | Sala d’actes de l’Ateneu, Vidal i Ribas, 25, Sant Feliu de Llobregat, Barcelona, Espanya
SINOPSI
La vida en un poble en els 80 no estava malament, però quan el teu somni és ser músic, no és suficient. Mario somiava amb la gran ciutat, el bressol de les oportunitats… Convèncer al seu amic Colate perquè l’acompanyés era només el primer pas per triomfar.
No s’imaginaven tot el que allí els esperava…

REPARTIMENT
Mario ….. Nerea Ortiz
Colate ….. Paula Ortiz
María ….. Mireia Grané
Pantxi ….. Marina Serra
El Inglés ….. Yolanda Martín
Johnny ….. Lucia Silvente
Yoli ….. Anna Baratau
Patri ….. Alba Olmedo
Ana/Malena ….. Marta Pau
Anselmo ….. Ana Ortiz
DIRECCIÓ, DIRECCIÓ MUSICAL I COREOGRAFIA
Lucía Valencia i Natalia Mena
MÚSICA I LLETRES
Nacho i José María Cano
AGRAÏMENTS
Ateneu Santfeliuenc
Pere Mena
Núria Barberán
Ana Vera
Jose Ortiz
M. Àngels Olmedo
Cecilia Mena

Visita a les Caves Freixenet i dinar buffet lliure de marisc
2015-06-28 08:00 - 17:00 | Caves Freixenet, Joan Sala, 2, Sant Sadurní d'Anoia, Barcelona, 08770, Espanya
Sortida organitzada pel Cor de l’Ateneu i oberta a tothom.
Informació i inscripcions el dimecres a partir de les 18 hores a l’Ateneu Santfeliuenc

[Fotografia de Maria Rosa Farre]
Sortida de la Plaça de l’Estació a les 8 h.
Parada a esmorzar pa amb tomàquet i embotits, aigua, vi i cafès.
Després, anirem cap a Sant Sadurní a les Caves Freixenet. Realitzarem una visita guiada que comença amb un audiovisual, després visita a la part antiga de la cava, construïda el 1922 i on s’explica el procés d’elaboració del cava, i també es fa un recorregut en un petit tren a les últimes ampliacions del recinte, on conviuen tradició i tecnologia punta. Al final del recorregut hi haurà degustació del diferents caves de la casa (només per majors de 18 anys). La visita acaba a la botiga “Dolores Ferrer”, on es poden adquirir diversos articles relacionats amb el món del cava i el vi.
A l’hora de dinar, tornarem al restaurant on podem gaudir d’un fantàstic buffet lliure amb amanides, pasta, arrossos, carns, guisats, peixos, navalles, cloïses… Tot tipus de postres, pa, vi, aigua, cava, cafès i gotes.
Després de dinar, tindrem una estona de ball.
A una hora prudencial tornarem a Sant Feliu.
